
Kakva je razlika između Allahovih imena El-Kadir (Sposobni, Moćni) i El-Kavijj (Jaki, Snažni)?


* 
* 
* 
* 
* 
* 
* 

 
Kakva je razlika između Allahovih imena El-Kadir (Sposobni, Moćni) i El-Kavijj (Jaki, Snažni)?

El-Kadir (Sposobni, Moćni) jeste Onaj koji posjeduje moć (kudret), a to je osobina koju posjeduje Onaj koji je u stanju učiniti ono što želi bez ikakve poteškoće. Suprotno svojstvu sposobnosti jeste svojstvo (adžz) nesposobnosti ili nemoći. Allah, dž. š., kaže:  

“…Allahu ne može ništa umaći ni na nebesima ni na Zemlji; On, uistinu, sve zna i sve može.” (Fatir, 44)  

El-Kavijj (Jaki i Snažni) jeste Onaj koji posjeduje snagu (kuvvet), a to je osobina koju posjeduje Onaj koji je u stanju učiniti ono što želi bez ikakvih poteškoća ili slabosti. Svojstvo suprotno snazi jeste slabost. Allah, dž. š., kaže:  

“Allah je Taj koji vas nejakim stvara, i onda vam, poslije najakosti, snagu daje, a poslije snage iznemoglost…” (Er-Rum, 54)  

Sposobnost ili moć (kudret) jeste osobina koja se pripisuje samo živim bićima.


Iz fetvi i predavanja šejha Muhammeda b. Saliha el-Usejmina


